text: जीएसटी समूचे राष्ट्र के लिए एक परोक्ष कर है, जो भारत को एकीकृत साझा बाज़ार बनाएगा. यह वस्तुओं और सेवाओं की आपूर्ति पर विनिर्माण से लेकर उपभोक्ता तक एकल कर है. पिछले चरण पर अदा किए गए इन्पुट करों का क्रेडिट मूल्य संवद्र्धन के परवर्ती चरण में उपलब्ध होगा, यह प्रावधान जीएसटी को अनिवार्यत: एक ऐसा कर बनाता है जो प्रत्येक चरण में केवल मूल्य संवद्र्धन पर लगेगा. इस तरह अंतिम उपभोक्ता को केवल उतना जीएसटी वहन करना होगा, जो आपूर्ति शृंखला में अंतिम व्यापारी द्वारा वसूल किया जायेगा, और साथ ही पिछले सभी चरणों पर अदा किए गए कर के लिए सेट-ऑफ लाभ प्रदान किया जाएगा.